Diari Oficial de la Generalitat Valenciana


Sumari del DOGV 3780, del 27-06-2000 (2000/4982)

RESOLUCIÓ de 28 d'abril de 2000, del president de la Comissió Territorial d'Urbanisme, per la qual es fa públic l'Acord de 14 de març de 2000, relatiu a la modificació puntual del Pla General d'Ondara, al carrer de Carlos Arniches i plaça del Convent, per a reserva de sòl dotacional.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4982


Data del document
:   28-04-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Ondara
    * pla d'urbanisme

RESOLUCIÓ de 28 d'abril de 2000, del president de la Comissió Territorial d'Urbanisme, per la qual es fa públic l'Acord de 14 de març de 2000, relatiu a la modificació puntual del Pla General d'Ondara, al carrer de Carlos Arniches i plaça del Convent, per a reserva de sòl dotacional. [2000/Q4982]
  
Vist l'expedient de referència i basant-se en els següents antecedents i consideracions:
  
Antecedents de fet
  
1. L'ajuntament, en la sessió plenària del dia 9 de setembre de 1999, va acordar-ne l'aprovació provisional, després de complir els tràmits d'exposició pública, durant un mes, per mitjà dels anuncis apareguts en el Diari Oficial de la Generalitat Valenciana, de 7 de maig de 1999, en el Butlletí Oficial de la Província d'Alacant, de 18 de juny de 1999, i en un dels diaris de més difusió provincial el 7 de juny de 1999. No es van presentar al·legacions.
  
2. La documentació està integrada per memòria informativa i justificativa, plànols d'informació i modificació proposada.
  
3. El Pla General d'Ordenació Urbana del municipi va ser aprovat definitivament per la Comissió Provincial d'Urbanisme el 25 de maig de 1988.
  
El present expedient té per objecte el canvi de qualificació d'un solar de 142 metres quadrats situat en sòl urbà, enfront del carrer del Carlos Arniches i de la plaça del Convent, qualificat pel Pla General vigent com a edificació en illa densa, i que forma part de l'àrea de rehabilitació integrada del nucli antic del municipi, les condicions urbanístiques del qual es regulen en les normes urbanístiques del Pla General d'Ordenació Urbana. Es proposa el seu canvi de qualificació a ús dotacional, tal com recullen els articles 9.16 i 9.21 de les normes urbanístiques.
  
Aquesta modificació es justifica en la necessitat d'ampliació del sòl dotacional limítrof a l'ajuntament, a fi de permetre futures ampliacions de l'equipament municipal allí ubicat.
  
Consideracions tecnicojurídiques
  
1. La tramitació efectuada fins ara per l'ajuntament es considera, en línies generals, correcta, d'acord amb el que estableixen els articles 38 i 55 de la Llei Reguladora de l'Activitat Urbanística.
  
2. La documentació presentada es considera completa, de conformitat amb el que estableixen els articles 27 i concordants de la Llei Reguladora de l'Activitat Urbanística.
  
3. Les determinacions que conté el present expedient es consideren, en línies generals correctes, des del punt de vista de les exigències de la política urbanística i territorial de la Generalitat, tal com recull l'article 40 de la Llei Reguladora de l'Activitat Urbanística.
  
4. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions puntuals de planejament general de municipis de menys de 50.000 habitants, de conformitat amb el que estableixen els articles 55.1 i 39 de la Llei Reguladora de l'Activitat Urbanística, en relació amb els articles 9.1 i 10.a del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999 i la resta de disposicions de general i pertinent aplicació, la Comissió Territorial d'Urbanisme, acorda:
  
Primer
  
Aprovar definitivament la modificació puntual per a reserva de sòl dotacional en el carrer de Carlos Arniches i plaça del Convent d'Ondara.
  
Segon
  
Publicar íntegrament aquest acord d'aprovació en el Diari Oficial de la Generalitat Valenciana perquè entre en vigor immediatament, de conformitat amb el que estableixen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ja que el document no té normes urbanístiques.
  
Contra aquest acord, que no exhaureix la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.